ddrg/super_eurlex huggingface dataset:
63.

poznamenáva, že správa vnútorného audítora navrhuje dvojstupňový priebeh pre podmienky zamestnávania asistentov poslancov: v prvej fáze by zmluvný vzťah medzi asistentom/asistentmi a poslancom systematicky vychádzal z pracovnej zmluvy, pričom by sa používal vylepšený model povinnej zmluvy; v druhej fáze by bolo cieľom zahrnúť asistentov do kategórie zamestnancov, na ktorých sa vzťahujú Podmienky zamestnávania ostatných zamestnancov Európskych spoločenstiev;
72.

preto zastáva názor, že rozvojová pomoc vo všeobecnosti a osobitne rozpočtová podpora by mali byť zviazané s následným vyhlásením o vierohodnosti, ktoré by vydávala vláda prijímateľskej krajiny a ktoré by podpisoval minister financií, pričom by sa týkalo vybraných oblastí, ktoré ovplyvňujú štruktúru riadenia a zodpovednosti v prijímateľskej krajine;
289.

súhlasí so stanoviskom Dvora audítorov, že Komisia by mala posilniť postupy preskúmavania nákladov oznámených platobnými agentúrami prostredníctvom systematickej kontroly akýchkoľvek neobvyklých údajov alebo trendov; kontroly na mieste by mali zahŕňať kontroly použitých údajov; Komisia by mala preskúmať svoje paušálne náklady na činnosti bez premiestňovania s cieľom zabezpečiť, že nepresiahnu skutočné náklady;
80.

pripomína, že podľa vypočutia vnútorného audítora pred príslušným výborom 20. januára 2009 boli v roku 2007 závažné problémy so stavom riadenia IT v Európskom parlamente, ktoré si vyžadovali dôležité zmeny štruktúr, tradícií a riadenia politiky inštitúcie v oblasti IT; považuje za nanajvýš naliehavé, aby sa zaviedli všetky hlavné požiadavky pre moderné nástroje riadenia a plánovania IT, ktoré by priblížili oblasť IT v Európskom parlamente ku COBIT (Kontrolné ciele pre informačné a súvisiace technológie);
22.

vyzýva generálneho tajomníka Rady/vysokého predstaviteľa pre SZBP, aby najneskôr do 15. mája 2009 poskytol príslušnému výboru Európskeho parlamentu úplné písomné odpovede na tieto otázky: A. pokiaľ ide o jej „mimorozpočtové účty“ (porovnaj odporúčanie R.2 vnútorného audítora z roku 2007): — Koľko účtov „mimo rozpočtu“ mala Rada v roku 2007? — Kedy a na aký účel sa tieto účty vytvorili? — Aký právny základ sa vzťahuje na tieto účty? Aké sumy obsahujú jednotlivé účty? — Zoznam všetkých transakcií za rozpočtový rok 2007 za každý z týchto účtov, ako aj zoznam delegovaných povoľujúcich úradníkov za jednotlivé rozpočtové riadky; B. pokiaľ ide o „overovanie faktúr“ (porovnaj odporúčanie R.1 vnútorného audítora z roku 2007): — Na základe čoho prišiel vnútorný audítor k záveru, že kontrola ex ante nefungovala uspokojivo? — Sú všetky rozpočtové riadky predmetom kontroly ex ante a/alebo ex post? — Koľko faktúr sa skontrolovalo, aký percentuálny podiel faktúr obsahovala vzorka a aký percentuálny podiel z nich obsahoval chyby? — Pripravila Rada nejaký akčný plán na vyriešenie tohto problému, a ak áno, kedy sa začne realizovať? C. pokiaľ ide o rozpočtový riadok 2 2 0 2 (náklady na tlmočenie): — Aké sú dôvody zdvojnásobenia sumy (v roku 2007 oproti roku 2006) v rozpočtovom riadku 2 2 0 2 na náklady na tlmočenie? — Prečo Rada potrebuje presúvať prostriedky z tohto riadku na cestovné výdavky delegátov? — Prečo v roku 2006 Rada použila 12 672 000 EUR určených na tlmočenie na cestovné výdavky delegátov? — Prečo Rada nezvýšila o rovnakú sumu špecifický rozpočtový riadok na rok 2007? — Akú konkrétnu sumu presunula Rada, pokiaľ ide o rozpočtový rok 2007, z tohto rozpočtového riadku do riadku 2 2 0 0 alebo akéhokoľvek iného riadku? D. pokiaľ ide o rozpočtový riadok 2 2 0 0 (cestovné výdavky delegácií): — Právnym základom tohto rozpočtového riadku je sčasti rozhodnutie č. 190/2003 prijaté generálnym tajomníkom Rady/vysokým predstaviteľom pre SZBP, ktoré nebolo uverejnené v úradnom vestníku. — Mohla by Rada v záujme transparentnosti uverejniť na svojej internetovej stránke a vo svojom registri dokumentov všetky svoje rozhodnutia? E. pokiaľ ide o rozpočtový riadok 3 0 0 2 (osobitní poradcovia v oblasti EBOP/SZBP): — Akú sumu presunula Rada do tohto rozpočtového riadku na rok 2007 a pre koľkých osobitných poradcov?;
B.

keďže 22. apríla 2008 Európsky parlament udelil riaditeľovi Európskeho monitorovacieho centra pre drogy a drogovú závislosť absolutórium za plnenie rozpočtu centra za rozpočtový rok 2006 (6) a v uznesení, ktoré je súčasťou rozhodnutia o absolutóriu, okrem iného zobral na vedomie tieto strategické ciele z pracovných programov centra na rok 2007 a na obdobie rokov 2007 – 2009: — vypracovanie dodatočnej kontroly finančných operácií, — vybudovanie vnútornej kapacity na vyhodnocovanie rizík a vykonávanie vnútorného auditu, — vypracovanie nástrojov a postupov integrovaného hospodárenia so zdrojmi a podpory vonkajších synergií najmä s Európskou námornou bezpečnostnou agentúrou (EMSA) so sídlom takisto v Lisabone, — vykonávanie štruktúrovanejšej a efektívnejšej politiky ľudských zdrojov, — úspešné dokončenie sťahovania do nového sídla v Lisabone;
9.

opätovne zdôrazňuje, že v záujme transparentnosti by sa malo zo zásady od členov všetkých inštitúcií vyžadovať predloženie vyhlásenia o finančných záujmoch, ktoré by malo byť prístupné na internete prostredníctvom verejného registra; nesúhlasí, že by Európsky dvor audítorov mal čakať, ako to navrhuje, kým nebude k dispozícii štandardizovaný formát použiteľný pre všetky inštitúcie EÚ; navrhuje vymenovanie nezávislých monitorujúcich úradníkov pre všetky inštitúcie, ktorých úlohou by bolo každoročne a verejne predkladať správy o získaných vyhláseniach;
1 1 3

Odvody uvalené na výrobu nevyvezeného cukru C, izoglukózy C a inulínového sirupu C a na náhrady cukru C a izoglukózy C

p.m.
1.

zdôrazňuje, že Rada splnila tieto tri najdôležitejšie požiadavky, ktoré Európsky parlament sformuloval vo svojom uznesení z 23. apríla 2009 (8): a) stretnutie predsedu, spravodajcu a koordinátorov príslušného výboru Európskeho parlamentu so zástupcami švédskeho predsedníctva a Generálneho sekretariátu Rady 24. septembra 2009 s cieľom prerokovať plnenie rozpočtu Rady za rok 2007 [odsek 21 písm. a) uznesenia]; b) písomná odpoveď na otázku Európskeho parlamentu ohľadom plnenia rozpočtu Rady za rok 2007 (odsek 22 uznesenia); c) zverejnenie príslušných dokumentov týkajúcich sa plnenia rozpočtu Rady vrátane odpovedí na konkrétne otázky Európskeho parlamentu, a to na internetovej stránke Rady (odsek 4 uznesenia);
6.

poznamenáva však, že vnútorný audit tiež odhalil oblasti s možnosťou ďalšieho zlepšenia, najmä spisy o postupoch obstarávania by mali obsahovať kompletnejšie informácie, úpravy termínu dodania by sa mali povoľovať len vo výnimočných prípadoch, lepšie plánovanie harmonogramu postupov verejných súťaží, nesúrodé doložky v zmluvách by sa mali opraviť pred podpísaním zmluvy; očakáva, že ombudsman podnikne nadväzujúce opatrenia k týmto otázkam a bude o nich informovať Európsky parlament vo svojej správe o činnosti;
18.

poznamenáva, že v roku 2008 úrad OLAF začal vnútorné vyšetrovanie týkajúce sa akadémie po tom, čo Dvor audítorov a útvar vnútorného auditu (IAS) zistili používanie verejných financií na súkromné účely zamestnancami akadémie; poukazuje na to, že informácie, ktoré akadémia poskytla na žiadosť Európskeho parlamentu v roku 2009, sa týkali používania mobilných telefónov, dodávok nábytku do bytov zamestnancov a poskytovania bezplatných služieb prepravy zamestnancov na letiská a železničné a autobusové stanice; poukazuje na to, že podľa akadémie išlo o tieto sumy (uvedené spolu s príslušnými opatreniami na získanie týchto súm späť): — používanie mobilných telefónov zamestnancami: 3 405 GBP za obdobie od apríla do decembra 2007 – všetky náklady sa získali späť, — používanie služobných áut personálom: 1 157 GBP za obdobie od júla do decembra 2007 – všetky náklady sa získali späť a autá sa už predali, — nábytok: 6 625 GBP za nákup hnuteľného majetku v roku 2007 – nábytok sa už predal, — bezplatné dopravné služby na cesty zamestnancov na letiská a železničné a autobusové stanice: náklady vo výške 9 508 GBP v roku 2007 – začalo sa vymáhanie;
5.

berie na vedomie konštatovanie Dvora audítorov, podľa ktorého mal Eurojust v roku 2008 znova problémy s prenosom rozpočtových prostriedkov, aj keď objem rozpočtových prostriedkov prenesených do nasledujúceho roka bol nižší než v predchádzajúcom rozpočtovom roku (13 % rozpočtových prostriedkov v konečnom rozpočte namiesto 25 % prenesených v roku 2007); so znepokojením však konštatuje, že miera rozpočtových prostriedkov, ktoré boli prenesené z predchádzajúceho rozpočtového roku a následne zrušené (vo výške 1 000 000 EUR, čiže 25 % všetkých prenesených rozpočtových prostriedkov), bola vysoká a že táto situácia je v rozpore so zásadou ročnej platnosti rozpočtu; preto vyzýva Eurojust, aby podnikol opatrenia s cieľom predísť opakovaniu tejto situácie v budúcnosti a aby o nich informoval orgán udeľujúci absolutórium;
5.

berie na vedomie, že v roku 2008 agentúra vykázala výnosy z úrokov vo výške 143 818 EUR; na základe ročnej závierky a výšky úrokov usudzuje, že agentúra trvalo disponuje mimoriadne vysokými pokladničnými zostatkami; berie na vedomie, že k 31. decembru 2008 bol pokladničný zostatok agentúry vo výške 2 436 694 EUR; žiada Komisiu, aby preskúmala, akým spôsobom by sa dalo zamerať hospodárenie s hotovostnými prostriedkami na potreby v súlade s článkom 15 ods. 5 nariadenia (ES, Euratom) č. 2343/2002 s cieľom plne uplatniť túto zásadu a aká zmena koncepcie by bola potrebná na to, aby agentúra dlhodobo držala čo najnižšie hotovostné zostatky;
5.

je znepokojený skutočnosťou, že napriek tomu, že Komisia sa podľa nariadenia (ES) č. 683/2008 stala od 1. januára 2009 zodpovedná za správu financií a vykonávanie európskych programov satelitnej navigácie (EGNOS a Galileo), do konca roka 2008 nebola z úradu prenesená na Komisiu žiadna činnosť ani žiadne aktíva a nové rozdelenie povinností medzi Komisiu a úrad sa neodrazilo v ich príslušných ročných účtovných závierkach; pripomína, že podľa Dvora audítorov by mal úrad považovať sumu 58 400 000 EUR za dlh voči Komisii a nemal by ju uvádzať ako sumu predbežného financovania prijatú od Komisie; okrem toho konštatuje, že suma 55 600 000 EUR, ktorá sa má vyplatiť Európskej vesmírnej agentúre, by sa nemala uvádzať v účtovnej závierke, pretože suma vyplýva z príspevkov Spoločenstiev na programy Galileo a EGNOS, za ktoré zodpovedá Komisia;
9.

berie na vedomie, že v roku 2008 agentúra vykázala výnosy z úrokov vo výške 643 007,40 EUR; na základe ročnej závierky a výšky úrokov usudzuje, že agentúra trvalo disponuje mimoriadne vysokými pokladničnými zostatkami; berie na vedomie, že k 31. decembru 2008 bol pokladničný zostatok agentúry vo výške 18 747 210,75 EUR; žiada Komisiu, aby preskúmala, akým spôsobom by sa dalo zamerať hospodárenie s hotovostnými prostriedkami na potreby v súlade s článkom 15 ods. 5 nariadenia (ES, Euratom) č. 2343/2002 s cieľom plne túto zásadu uplatniť a aká zmena koncepcie by bola potrebná na to, aby agentúra dlhodobo držala čo najnižšie hotovostné zostatky;
9.

berie na vedomie záruku EHSV týkajúcu sa kontrol, najmä že vnútorné pravidlá EHSV rátajú so systematickým overovaním ex ante a že toto overovanie sa zvyšuje prostredníctvom náhodných kontrol ex post najmä v oblastiach s veľkým objemom;
7.

berie na vedomie pripomienku Dvora audítorov, ktorý v prípade dohôd agentúry o grantoch žiada, aby sa lepšie vysvetlil čas, ktorý si účtujú partneri; zdôrazňuje, že na to, aby sa znížilo riziko nepodložených platieb, by sa mali dať príjemcom jasnejšie pokyny k výpočtom sadzieb a účtované náklady by mali byť zreteľne prepojené s nákladmi odhadovanými v realizačných plánoch;
4.

konštatuje však, že Dvor audítorov už tretí rok za sebou zistil prenesenie rozpočtových prostriedkov do nasledujúceho roku (konkrétne 23 % prostriedkov z rozpočtu na rok 2008 sa prenieslo do roku 2009; 16 % prostriedkov z rozpočtu na rok 2007 sa prenieslo do roku 2008; 20 % prostriedkov z rozpočtu na rok 2006 sa prenieslo do roku 2007; poznamenáva, že stav v roku 2008 spôsobilo oneskorené prijatie a začatie činností v oblasti vývoja softvéru, vedeckej spolupráce s externými odborníkmi, ako aj študijných grantov a projektov súvisiacich so zberom údajov; povzbudzuje úrad EFSA, aby zlepšil svoje rozpočtové hospodárenie s cieľom znížiť takéto vysoké sumy prenesených prostriedkov;
10.

berie na vedomie, že v roku 2008 agentúra vykázala výnosy z úrokov vo výške 474 116,65 EUR; na základe ročnej závierky a výšky úrokov usudzuje, že agentúra trvalo disponuje vysokými hotovostnými zostatkami; berie na vedomie, že k 31. decembru 2008 bol hotovostný zostatok agentúry vo výške 28 604 623,67 EUR; žiada Komisiu, aby preskúmala, akým spôsobom by sa dalo zamerať hospodárenie s hotovostnými prostriedkami na potreby v súlade s článkom 15 ods. 5 nariadenia (ES, Euratom) č. 2343/2002 s cieľom plne uplatniť túto zásadu a aká zmena koncepcie by bola potrebná na to, aby agentúra dlhodobo držala čo najnižšie hotovostné zostatky;
5.

považuje za znepokojujúcu skutočnosť, že v roku 2008 Dvor audítorov opätovne zistil zvýšený počet rozpočtových presunov (52 v roku 2008 a 32 v roku 2007); berie na vedomie odpoveď agentúry, v ktorej sa uvádza, že presuny správnych výdavkov sú obmedzené na obdobie 2008/2009 z dôvodu presťahovania agentúry do vlastných priestorov; vyjadruje osobitné znepokojenie najmä nad skutočnosťou, že v období júna až novembra 2008 bolo viac ako 2 000 000 EUR rozpočtových prostriedkov určených na personálne výdavky presunutých do rozpočtových riadkov určených na administratívne výdavky, čo umožnilo zvýšiť objem prenesených rozpočtových prostriedkov do rozpočtového roka 2009 a znížiť sumu na vrátenie Komisii; berie však na vedomie odpoveď agentúry, ktorá sa zaviazala pokračovať v úsilí o zlepšenie plánovania a monitorovania a následne aj znížiť počet úprav rozpočtu;
330.

v tejto súvislosti upozorňuje, že úrad EPSO by sa tiež mal snažiť o zlepšenie svojej komunikácie s verejnou správou v členských štátoch, tak aby dochádzalo k výmene osvedčených postupov v oblastiach poskytovania informácií/inzercie verejnosti a propagácie pracovných príležitostí cieleným spôsobom, tak aby sa dostali do pozornosti odborníkom; domnieva sa, že komunikácia s príslušnými medzinárodnými organizáciami by mala prebiehať na podobnej úrovni;
12.

berie na vedomie, že z účtovnej závierky spoločného podniku za rozpočtový rok vyplývajú príjmy z úrokov vo výške 148 370 EUR; na základe ročnej závierky a výšky platieb úrokov usudzuje, že spoločný podnik počas dlhého obdobia udržuje vysoké hotovostné zostatky; berie na vedomie, že k 31. decembru 2008 boli hotovostné zostatky spoločného podniku vo výške 116 007 569 EUR; žiada Komisiu, aby preskúmala, akým spôsobom by sa dalo zabezpečiť, aby hospodárenie spoločného podniku s hotovostnými prostriedkami bolo zamerané na potreby, a aká zmena koncepcie by bola potrebná na to, aby spoločný podnik dlhodobo držal čo najnižšie hotovostné zostatky;
10.

berie na vedomie, že v roku 2008 agentúra vykázala výnosy z úrokov vo výške 1 988 000 EUR; na základe ročnej závierky a výšky úrokov usudzuje, že agentúra trvalo disponuje mimoriadne vysokými pokladničnými zostatkami; berie na vedomie, že k 31. decembru 2008 bol pokladničný zostatok agentúry vo výške 57 245 000 EUR; žiada Komisiu, aby preskúmala, akým spôsobom by sa dalo zamerať hospodárenie s hotovostnými prostriedkami na potreby v súlade s článkom 15 ods. 5 nariadenia (ES, Euratom) č. 2343/2002 s cieľom plne túto zásadu uplatniť a aká zmena koncepcie by bola potrebná na to, aby agentúra dlhodobo držala čo najnižšie hotovostné zostatky;
31.

potvrdzuje svoje presvedčenie, že rozvojová pomoc vo všeobecnosti a osobitne rozpočtová podpora by mali byť zviazané s následným vyhlásením o vierohodnosti, ktoré by vydávala vláda prijímajúcej krajiny a ktoré by podpisoval jej minister financií, pričom by sa týkalo vybraných problémov, ktoré ovplyvňujú štruktúru riadenia a zodpovednosti prijímajúcej krajiny; neprijíma tvrdenie Komisie, že z analýz, ktoré sa uskutočňujú v spolupráci s ďalšími stranami a zúčastnenými stranami, sa získavajú postačujúce informácie o riadení;
9.

vyzýva nadáciu, aby informovala o tom, ako využíva svoje ľudské zdroje; upozorňuje najmä na to, že neprimerané posúdenie ľudských zdrojov v rámci ročného plánovania a správ o činnosti predstavuje riziko neefektívnosti a nedostatku transparentnosti pri prideľovaní a využívaní zamestnancov nadácie; okrem toho zdôrazňuje, že ciele jednotlivých zamestnancov by mali byť lepšie zosúladené s ročnými a strategickými cieľmi nadácie a že systém zaznamenávania pracovného času zamestnancov by sa tiež mal zahrnúť do rámca ročného plánovania a rozpočtovania;
6.

berie na vedomie, že v roku 2008 centrum vykázalo výnosy z úrokov vo výške 107 591,31 EUR; na základe ročnej závierky a výšky úrokov usudzuje, že centrum trvalo disponuje vysokými pokladničnými zostatkami; berie na vedomie, že k 31. decembru 2008 boli pokladničné zostatky centra vo výške 1 635 537,86 EUR a že prostriedky vo výške 354 051,31 EUR, ktoré sa chybou banky zaúčtovali medzi pohľadávky centra, sa v januári 2009 pripísali na bankový účet centra; žiada Komisiu, aby preskúmala, akým spôsobom by sa dalo zamerať hospodárenie s pokladničnými prostriedkami na potreby v súlade s článkom 15 ods. 5 nariadenia (ES, Euratom) č. 2343/2002 s cieľom plne uplatniť tento článok a aká zmena koncepcie by bola potrebná na to, aby centrum držalo pokladničné zostatky na dlhodobom základe čo najnižšie;
8.

konštatuje, že spoločný podnik oznámil za rok 2008 príjmy z úrokov v objeme 216 304,89 EUR; na základe ročnej závierky a výšky úrokov usudzuje, že spoločný podnik trvalo disponuje vysokými hotovostnými zostatkami; berie na vedomie, že k 31. decembru 2008 bol hotovostný zostatok spoločného podniku vo výške 58 980 569,87 EUR; žiada Komisiu, aby preskúmala, akým spôsobom by sa v spoločnom podniku dalo zaviesť hospodárenie s hotovostnými prostriedkami zamerané na potreby a aká zmena koncepcie by bola potrebná na to, aby spoločný podnik držal hotovostné zostatky čo najnižšie.
128.

odporúča, aby sa Európsky parlament – podobne, ako sa to už realizuje v niektorých členských štátoch – podieľal na uhrádzaní cestovných výdavkov zamestnancov, ktorí používajú na ceste z bydliska na pracovisko verejné dopravné prostriedky, pričom títo zamestnanci sa, naopak, vzdajú prístupového práva do garáží Európskeho parlamentu, pretože takýmto systémom by sa znížil počet vozidiel prichádzajúcich každé ráno do Bruselu, a teda aj emisie oxidu uhličitého;
7.

konštatuje, že agentúra oznámila za rok 2008 príjmy z úrokov v objeme 2 046 000 EUR; z finančných výkazov a z výšky úrokov sa domnieva, že agentúra má trvalý extrémne vysoký hotovostný zostatok; berie na vedomie, že k 31. decembru 2008 bol hotovostný zostatok agentúry vo výške 41 887 000 EUR; žiada Komisiu, aby preskúmala, akým spôsobom by sa dalo pomôcť zabezpečiť, aby bolo hospodárenie s hotovostnými prostriedkami orientované výlučne na potreby v súlade s článkom 15 ods. 5 nariadenia (ES, Euratom) č. 2343/2002, a aká zmena koncepcie by bola potrebná na to, aby agentúra trvalo udržiavala hotovostný zostatok čo najnižší;
4.

berie tiež na vedomie objasnenie ESD, že oznam o vyhlásení verejného obstarávania bol uchádzačom predložený iba vo francúzštine (bežná prax v príslušnom členskom štáte) z dôvodu nedostatku koordinácie, pričom však zmluvné dokumenty ustanovovali, že ponuky verejnej súťaže mohli byť predložené v ktoromkoľvek úradnom jazyku Európskej únie, ako aj objasnenie, že ak by si uchádzači želali zúčastniť sa na zasadnutí výboru na otváranie ponúk, bolo by im to umožnené;
B.

keďže Európsky parlament udelil 23. apríla 2009 riaditeľovi Agentúry Európskej únie pre základné práva absolutórium za plnenie rozpočtu agentúry za rozpočtový rok 2007 (5) a v uznesení, ktoré je súčasťou rozhodnutia o absolutóriu, Európsky parlament okrem iného uviedol: — že agentúra by sa mala usilovať o dosiahnutie synergie a mala by zabrániť prekrývaniu činností s činnosťami ostatných inštitúcií pôsobiacich v oblasti ľudských práv, najmä Rady Európy, — že Európsky úrad pre boj proti podvodom (OLAF) začal vyšetrovanie týkajúce sa agentúry, preto požiadal úrad OLAF, agentúru a Komisiu, aby čo najskôr informovali orgán udeľujúci absolutórium o výsledkoch vyšetrovania a prípadných nadväzujúcich opatreniach, — že berie na vedomie zistenie Dvora audítorov v súvislosti s jedným postupom verejného obstarávania, že uverejnená metóda hodnotenia znížila pomerný význam kritéria ceny, čo mohlo odradiť niektorých potenciálnych uchádzačov a nebolo v súlade so zásadou riadneho finančného hospodárenia;
—

6 295 320 EUR z rozpočtových prostriedkov v rezerve sa uvoľní po predložení správy v súvislosti so skríningom zamestnancov, ktorý sa začal v roku 2007, v súlade s odsekom 19 uznesenia Európskeho parlamentu z 8. júla 2008 o rozpočte na rok 2009: prvé úvahy o predbežnom návrhu rozpočtu a mandát na zmierovacie konanie, oddiel III – Komisia (Ú. v. EÚ C 294 E, 3.12.2009, s. 110). Táto správa mala byť predložená do 30. apríla 2009. Mala by poskytnúť informácie o zamestnancoch pracujúcich v každom oddelení pre administratívnu podporu a na koordinačných miestach za každé GR a mala by zahŕňať podrobný zoznam úradníkov a dočasných a zmluvných zamestnancov (absolútne čísla a percentuálne podiely),
B.

keďže 5. mája 2010 Parlament udelil riaditeľovi Európskej nadácie pre odborné vzdelávanie absolutórium za plnenie rozpočtu nadácie za rozpočtový rok 2008 (5) a v uznesení, ktoré je súčasťou rozhodnutia o absolutóriu, Parlament okrem iného: — vzal na vedomie, že po prepracovaní nariadenia Rady (EHS) č. 1360/90 zo 7. mája 1990 o zriadení Európskej nadácie pre odborné vzdelávanie (6), ku ktorému došlo v roku 2008, nadácia získala možnosť rozvíjať svoju odbornú spôsobilosť v iných oblastiach než v predchádzajúcich rokoch, — vyjadril znepokojenie nad zisteniami Dvora audítorov v súvislosti s nedostatočnou transparentnosťou pri výbere personálu a nad tým, že situácia dospela až do štádia vyšetrovania Európskym úradom pre boj proti podvodom (OLAF) (OF/2009/0370), — naliehavo vyzval nadáciu, aby informovala o tom, ako využíva svoje ľudské zdroje; upozornil najmä na to, že neprimerané zohľadnenie ľudských zdrojov v rámci ročného plánovania a správ o činnosti so sebou nesie riziko neefektívnosti;
8.

poukazuje na skutočnosť, že do roku 2010 agentúra znova preniesla veľké množstvo rozpočtových prostriedkov na prevádzkové výdavky (65 % z hlavy III – Operačné činnosti; ak sa z prenosov vyjmú pripísané príjmy, podiel prenesených záväzkov je 13 %); zdôrazňuje, že je to v rozpore so zásadou ročnej platnosti rozpočtu; uznáva, že určitá neistota týkajúca sa úrovne poplatkov a platieb je neoddeliteľnou súčasťou počiatočného prevádzkového cyklu agentúry v dôsledku viacročného charakteru projektov; zdôrazňuje, že táto situácia poukazuje na nedostatky v systéme plánovania zdrojov agentúry, ktoré vyplývajú z oneskorenia podpisovania zmlúv o poskytovaní služieb; žiada preto, aby bola správa zmlúv presnejšia a časovo primeranejšia a aby boli Parlamentu a Komisii predložené oveľa realistickejšie odhady na ďalší rozpočtový rok, pričom by bol poskytnutý dostatočný čas na ich analýzu;
2.

uznáva problémy vyplývajúce z viacročného charakteru mnohých programov a časového odstupu medzi prijatím platieb a vykonaním zodpovedajúcich úloh a následnou úhradou v súvislosti s nimi; zdôrazňuje však, že výsledné výdavky by mali byť predvídateľné a malo by sa nájsť riešenie, ktoré by bolo v súlade so zásadou ročnej platnosti rozpočtu Únie;
8.

zdôrazňuje, že mechanizmy rozvojovej pomoci by mali byť zamerané aj na podporu vytvárania bohatstva a pomoc malým a stredným podnikom, keďže vytváranie bohatstva je aj naďalej rozhodujúcim nástrojom na zmierňovanie chudoby; pripomína, že z rozvojových krajín sa podľa odhadov každoročne stráca 800 000 000 000 EUR prostredníctvom nezákonných kapitálových tokov a že pokiaľ by sa tomu predišlo, mohlo by to mať rozhodujúci význam pre zmiernenie chudoby a dosiahnutie rozvojových cieľov milénia;